Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj: 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 07/07, 68/18, 98/19. i 64/20.) a u vezi sa člankom 34. Zakona o fiskalnoj odgovornosti (''Narodne novine'', broj: 111/18) i članka 7. Uredbe o sastavljanju i predaji Izjave o fiskalnoj odgovornosti (''Narodne novine'', broj: 95/19) te članka 29. Statuta, Školski odbor Osnovne škole Vladimira Nazora, na sjednici održanoj dana 28. lipnja 2022.godine, a na prijedlog ravnatelja donosi

**PRAVILNIK**

**O OSTVARIVANJU I KORIŠTENJU VLASTITIH PRIHODA I DONACIJA**

**Članak 1.**

Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) uređuju se materijalna i procesna pitanja ostvarivanja i korištenja vlastitih prihoda i donacija.

Riječi i pojmovi koji imaju rodno značenje korišteni u ovom Pravilniku odnose se jednako na muški i ženski rod.

**Članak 2.**

Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima, a koji se ne financiraju ni iz jednog nivoa proračuna.

Škola može ostvariti vlastite prihode, ukoliko osnivač Škole svojom odlukom drugačije ne odluči, i to od:

* zakupa školskog prostora i opreme
* prodaje roba i usluga školskih radionica „Baltazar“ te praktikuma učenika
* prikupljana i prodaje otpadnog papira
* nenamjenskih donacija
* ostalog.

**Članak 3.**

Školski prostor i oprema mogu se dati u zakup zainteresiranim građanima, udrugama, ustanovama, klubovima i drugim pravnim osobama ako djelatnost koju bi obavljali u školskom prostoru nije u suprotnosti s obrazovnom i odgojnom funkcijom Škole.

Davanje na privremeno korištenje školskog prostora uređeno je „Programom javnih potreba u osnovnoškolskom odgoju i obrazovanju Grada Zagreba“ (za svaku kalendarsku godinu).

Ugovori iz stavka 1. ovog članka sklapaju se uz prethodno dobivanje suglasnosti Gradskog ureda za obrazovanje, sport i mlade, na jednu, tekuću školsku godinu i školskog odbora Škole.

**Članak 4.**

Evidencija o sklopljenim ugovorima za vlastite prihode vodi se u tajništvu Škole, a nadzor i naplatu vlastitih prihoda vodi računovodstvo Škole prema posebnoj proceduri praćenja i naplate prihoda i primitaka Škole.

**Članak 5.**

Škola prikuplja otpadni papir, a za odvoz ima sklopljen ugovor s ovlaštenom pravnom osobom.Cijena odvoza određena je ugovorom.

**Članak 6.**

U školi se vrši prodaja roba i usluga putem školskih radionica „Baltazar“ te putem praktikuma učenika za programe koje je odobrilo Ministarstvo znanosti i obrazovanja.

Za svaku pojedinu robu i/ili uslugu Škola će izraditi kalkulaciju, a cijena pojedine robe i/ili usluge utvrdit će se u skladu s kalkulacijom.

Cijene se formiraju cjenicima koje donosi ravnatelj.

**Članak 7.**

Vlastite prihode Škola koristi prema Programu javnih potreba Grada Zagreba donesenog za godinu u kojoj se prihodi koriste i u skladu sa Statutom Škole.

Ostvareni vlastiti prihodi iz članka 2. ovog Pravilnika koriste se za:

- pokriće materijalno-financijskih rashoda Škole nastalih realizacijom programa i aktivnosti temeljem kojih su vlastiti prihodi ostvareni

- nagrade učenicima i mentorima za postignute rezultate sukladno posebnoj Odluci.

- troškove seminara i stručnih usavršavanja zaposlenika

- unapređenje osnovne djelatnosti Škole, nabavu opreme, investicije, investicijsko održavanje

- ostale rashode za koje škola nema dostatne prihode.

**Članak 8.**

Vlastiti prihodi ostvareni tijekom jedne kalendarske godine koji se ne utroše na podmirenje troškova iz članka 7. ovog Pravilnika u toj kalendarskoj godini, rasporedit će se temeljem odluke Školskog odbora donesene na prijedlog ravnatelja.

**Članak 9.**

Škola može primiti donaciju u novcu i koristi će ju za namjene za koje je dana, odnosno namjenu koju je odredio donator, osim ako donacija nije u suprotnosti s obrazovnom i odgojnom funkcijom Škole.

U slučaju da je donacija u suprotnosti s obrazovnom i odgojnom funkcijom Škole, ravnatelj će izvršiti povrat primljenih sredstava.

Škola može primiti dar u naravi ukoliko se isti može koristiti u obrazovnoj i odgojnoj funkciji Škole.

Stvarna i procijenjena vrijednost primljenog dara dostavlja se u računovodstvo Škole radi daljnjeg postupanja sukladno odredbama o popisu imovine i obveza.

**Članak 10.**

Stupanjem na snagu ovoga Pravilnik prestaje važiti Pravilnik o mjerilima i načinu korištenja vlastitih prihoda, KLASA: 003-05/20-01/02, URBROJ: 251-149-02-20-1 od 24.11.2020.

**Članak 11.**

Ovaj Pravilnik stupa na snagu dan nakon dana objave na oglasnoj ploči Škole.

Ovaj Pravilnik objavljen je na oglasnoj ploči Škole dana\_\_29.06.\_\_\_\_\_\_2022. godine, te je dana\_\_30.06.\_\_\_\_\_\_2022. godine stupio na snagu.

KLASA: 003-05/22-01/02

URBROJ: 251-149-22-1

Zagreb, 28. lipnja 2022. godine

PREDSJEDNICA RAVNATELJ ŠKOLE:

ŠKOLSKOG ODBORA: mr. Ivica Brkić

Dijana Lučić, uč.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

­­­­­­­